runetrust/blame-folketinget-dk huggingface dataset:
Jens Rohde (KD), 2021-05-05:
En tidligere udenrigsminister, som har betydelig mere erfaring end den her regering tilsammen med at rejse rundt med en kuffert, hvor man beder andre lande om at tage imod deres borgere, nemlig Per Stig Møller fra Det Konservative Folkeparti, har jo sagt, at man fuldstændig ødelægger det der med at rejse rundt til andre lande og bede dem om at tage imod deres egne statsborgere, ved at man beder kurderne, som ved gud har problemer nok – undskyld, formand, jeg må ikke påkalde mig de højere magter – som virkelig, virkelig står med store problemer, tage imod vores statsborgere.
Line Barfod (EL), 2009-12-03:
Vi har tidligere fra andre lande hørt om, at man har ordninger, hvor offeret bliver underrettet om, hvad der sker i processen, og også bliver underrettet om, hvornår gerningsmanden kommer ud af fængslet igen osv., så man har den viden og ikke går og er bange i mange år måske, men så man faktisk ved, hvad der foregår.
Eva Kjer Hansen (V), 2023-06-01:
Det har altid for os i Venstre været en mærkesag, at der skal være gode muligheder for dem, der har lyst til at tage en ekstra tørn, og det skal også økonomisk kunne svare sig, når man gør en ekstra indsats, og derfor er det rigtig vigtigt, at vi kigger på, hvordan vi kan skabe den her fleksibilitet, og hvordan vi kan skabe en mere glidende overgang mellem det at være fuldt ud på arbejdsmarkedet og så være det lidt mindre end hidtil.
Finn Sørensen (EL), 2016-05-23:
Det er jo, fordi reformerne af efterløn, dagpenge og kontanthjælp har efterladt et kæmpe problem for en stor gruppe på arbejdsmarkedet, som er startet tidligt på arbejdsmarkedet, og som – langtfra alle dem, der er startet tidligt, heldigvis da, men en stor del af dem – er nedslidt, allerede når de når midten af halvtredserne.
Frank Aaen (EL), 1998-11-19:
for Danmark og beskæftigelsen her, kan man enten mene, at det her skal føre til en strammere finanslov og dermed et yderligere pres på beskæftigelsen og velfærden, eller man kan mene, at vi er nødt til at tage nogle andre initiativer for at sikre os imod de negative følger.
Inger Støjberg (V), 2017-05-19:
Med forslaget vil man gå tilbage til den tidligere retstilstand, hvor unge udlændinge, som er født i Danmark, kunne blive danske statsborgere blot ved at afgive en erklæring, uden at der blev stillet krav om danskkundskaber på et vist niveau, og uden at der bliver stillet krav om kendskab til danske samfundsforhold.
Kent Kirk (KF), 1997-11-04:
Ministeren var inde på spørgsmålet om Jyske Lov, og jeg er selvfølgelig meget opmærksom på, hvor svært det er at finde en løsning på, hvordan man kan udveksle kulturskatte, som andre lande mener, at de i virkeligheden er de retmæssige ejere af.
Lars Løkke Rasmussen (V), 2008-02-21:
Der skal man da sådan set grundlæggende, i hvert fald hvis man gerne vil være økonomisk ansvarlig, glæde sig over de situationer, der måtte opstå, hvor man for en given sum penge kan nå længere, end man kunne sidste år, f.eks. fordi man har indgået nogle aftaler, der gør, at man køber mere gunstigt ind.
Susie Jessen (DD), 2025-12-09:
Det er jo også meget påfaldende, at når vi står herinde og gang på gang tager det her op i Folketingssalen, så skal vi høre svadaen om, at vi skal i mål med den grønne omstilling, når vi i Danmarksdemokraterne vover at tale om noget som borgerrettigheder på landet, når store energimastodonter rykker ind.
Lene Espersen (KF), 2004-02-24:
Men jeg må sige til hr. Morten Bødskov, at det er udtryk for den værste gang varm luft, når Socialdemokratiet her giver udtryk for, at man frygtelig gerne vil se en løsning på kapacitetsproblemerne, for Socialdemokratiet var jo ikke villig til under finanslovforhandlingerne at finde de nødvendige midler til at skabe de kapacitetsudvidelser.
Knud Erik Hansen (SF), 2000-08-24:
Mener hr. Claus Larsen-Jensen virkelig, at Danmark, hvis vi ikke er med i ØMU'en, ikke kan deltage i miljøforhandlinger, ikke kan deltage i forhandlinger om WTO, ikke kan snakke Tobin-skat, at vi ikke kan påvirke EU på alle de andre områder?
Marianne Jelved (RV), 2004-06-03:
Jeg går ud fra, at fru Gitte Lillelund Bech - hvis jeg nu skal være hjælpsom - mente, om vi vil fjerne det skatteloft, som VK-regeringen har lagt over den, og der kan jeg garantere fru Gitte Lillelund Bech, at hvis vi ændrer ved noget som helst, som har med boligbeskatning at gøre, så gør vi det kun, hvis det indgår i en meget stor skatteomlægning, der sikrer, at familiernes økonomi ikke ændres, men tværtimod forbedres.
Preben Bang Henriksen (V), 2023-10-27:
Selv om arbejdet med visionen for 2030 og vores nuværende resultater er opmuntrende, står vi stadig over for en længere række udfordringer; bl.a. er tempoet for lavt, når det kommer til den grønne omstilling, og der er behov for et gearskifte, hvis vi skal indfri ambitionerne frem mod 2030.
Margrethe Vestager (RV), 2004-10-26:
Det tror jeg man skal tage ad notam, for jeg tror ikke, der er nogen, der har lyttet til debatten her i dag, der har forstået det som andet end et forsvar for regeringens aftale, og som er gået ud på, at oppositionen må svare for sig, i stedet for at regeringen gør det.
Steen Gade (SF), 2009-11-06:
Det står ikke her, men det var en af de ting, jeg sagde i min ordførertale, at så gør det vel ikke noget, at de, der tager beslutningen om krig og fred mange steder her i verden, altså FN's Sikkerhedsråd – det er jo altså dér, beslutningen træffes – inddrager forebyggende ting, så vi undgår at komme i situationer, hvor der skal sendes soldater.
Rikke Hvilshøj (V), 2005-05-12:
Tal fra Beskæftigelsesministeriet viser, at 36 pct. af de, der har modtaget introduktionsydelse på starthjælpsniveau, er blevet selvforsørgende efter 2 år mod kun 27 pct. af dem, der har modtaget ydelser på kontanthjælpsniveau.
Bjarne Laustsen (S), 2008-06-10:
I den forbindelse vil jeg gerne spørge ministeren, om der er overensstemmelse mellem - som jeg nævnte - hvad landmanden får for 1 kg svinekød, for 1 l mælk osv., og hvad de forskellige ting koster i butikkerne, for jeg synes, at vi som forbrugere har behov for at få det at vide.
Mike Legarth (KF), 2014-06-03:
Det kan vi selvfølgelig ikke have, og vi kan sige fra Det Konservative Folkepartis side, at vi gerne medvirker til, at der bliver et styrket tilsyn, at vi får den lovgivning, der er nødvendig, og at der er en markant straf, hvis man så alligevel på trods af de foranstaltninger, der er indført, oplever et misbrug, et brud på de regler, der er.
Jens Kirk (V), 1999-12-16:
fra hr. Buksti, at det er over hele landet, vi får forbedringer nu, men det er vel ikke det, der står i forliget som sådan. Det er vel sådan set transportkorridoren fra København til Trekantområdet og Århus, måske til Aalborg, og den øvrige provins må så nøjes med en dieselafgift og får ekstra omkostninger for at komme frem både til job og til uddannelse osv., og det er en skævvridning, må jeg sige til hr. Estrup. Vil hr. Estrup give mig ret i det eller ikke?
Troels Lund Poulsen (V), 2009-02-04:
Jeg mener sådan set, at jeg følger meget godt med gennem de omtaler, der er af det her i diverse medier, både lokale, regionale og landsdækkende medier, men som hr. Benny Engelbrecht også nævner, så har vi også sagt, at det er klart, at vi skal gå videre end kun til de tekniske krav.
Jørgen Arbo-Bæhr (EL), 2005-10-06:
Det kan betale sig at arbejde, alene af den grund at hvis man er på dagpenge eller på kontanthjælp og får tilbudt et arbejde, og man så siger: Nej, det vil jeg sgu ikke, for jeg tjener ikke noget på det – så får man 0 kr. og 0 øre.
Morten Østergaard (RV), 2008-04-15:
Og der vil jeg gerne trække det frem, som handler om, at der nu er et sagsbehandlingsmål på 30 dage, hvilket betyder, at man altså i dag kan forvente og regne med, at sagen er klaret og behandlet inden for 30 dage, hvis virksomheden sørger for, at sagen er fuldt oplyst, når den har fundet en medarbejder i udlandet.
Dennis Flydtkjær (DF), 2009-01-29:
Nu var tiden løbet ud ved det sidste svar, men jeg kan sige, at noget, man også kunne gå ind og kigge på, var måske at lave en behandlingsgaranti, altså forstået på den måde at man går ind og ser til dem, der er selvmordstruede, og at man inden for 48 timer f.eks. laver en plan for, hvordan den her person kan komme ud, det kan være til forskellige aktiviteter.
Søren Pind (V), 2009-10-08:
Personligt tror jeg ikke, der ville være ret stor forskel mellem den indflydelse, Enhedslisten har i forhold til en S-SF-R-regering, og den indflydelse, Dansk Folkeparti har i forhold til VK-regeringen, så jeg tror, at meget af det her er mundsvejr og vindfrikadeller.
Per Clausen (EL), 2007-01-19:
Så synes jeg selvfølgelig også, at det er vigtigt, at loven understreger, at vi ikke kan forestille os, at vi skal opretholde, at en rimelig stor mængde mennesker bor i landdistrikterne, hvis vi ikke også fokuserer på at skabe gode vilkår for de mennesker, der ikke lever – hverken direkte eller indirekte – af landbrugsproduktion eller af fødevareproduktion.
Aage Frandsen (SF), 2000-04-14:
Men i langt de fleste tilfælde vil der være tale om en indstilling fra arbejdsmarkedets parter, og når arbejdsmarkedets parter indstiller, er arbejdsgiverne nok også med i den forbindelse, og i AUF - Arbejdsmarkedets UddannelsesFinansiering - har de jo ikke vetoret, det er entydigt. Men det betyder jo ikke, at man skal skære det ud på den måde, at de bliver trumfet ned hele tiden, fordi uddannelserne kommer fra det andet system.
Søren Egge Rasmussen (EL), 2015-10-22:
Jeg synes, at det er væsentligt, at hele Liberal Alliances folketingsgruppe er opmærksom på, at det her altså er midler, som er vigtige at beskytte, og at finansministeren – som i nogle kredse bliver kaldt den grønne slagter, og som har stillet os i udsigt at ville skære 2 milliarder ned på det grønne område – ikke kan gennemføre det hele.
Lea Wermelin (S), 2018-05-22:
Det er jo rigtigt, at forslaget her er blevet overhalet en lille smule af virkeligheden, fordi EU jo heldigvis har vedtaget det forbud, som nu gør, at vi også mere eller mindre får et forbud i Danmark, men hvor vi jo samtidig kan se, at der har været den her meget rutinemæssige dispensation.
Poul Henrik Hedeboe (SF), 2005-11-03:
Tanken med at gøre det nu var faktisk den gustne overvejelse, at lige nu tænker vi decentralt, der lægger vi i høj grad mulighederne ud til lokalområderne for at løse deres problemer, og med de positive meldinger, der er kommet til det her, lige fra statsministeren til lokale spidskandidater, var der virkelig en mulighed.
Eva Kjer Hansen (V), 2019-12-11:
Det, jeg vil spørge ministeren om, er, om ministeren her i dag vil give tilsagn til den radikale ordfører om, at man nu nøje vil følge med i, hvordan det går med ejerformerne, altså om der bliver færre familieejede virksomheder, og hvordan det går med beskæftigelsen inden for de familieejede virksomheder.
Stine Brix (EL), 2012-03-29:
Men jeg kan se ud fra forslaget, at det har man også gjort sig nogle overvejelser over, så jeg er fortrøstningsfuld, i forhold til at det sagtens kan lade sig gøre at udvikle systemer, som rent faktisk vil kunne give en gevinst for fagmedarbejderne i sundhedsvæsenet i det daglige.
Kristian Thulesen Dahl (DF), 2010-12-15:
Vi er nervøse for, om vi bliver ramt af ledighed osv., og derfor holder vi igen med at forbruge, med at købe ting, med at skifte vores bil ud, med at gå ned at købe en ny cd-afspiller. Hvad sker der så, når man begynder at få lidt mere tryghed omkring tingene?
Jeppe Kofod (S), 2002-11-13:
Jeg må jo igen henvise til spørgsmål nr. S 446 og svaret fra statsministeren, hvori det klart og tydeligt fremgår, at man fra Politiets Efterretningstjeneste modtager oplysninger om, at Akhmed Sakajev efterlyses som terrorist i forbindelse med gidseldramaet i Moskva.
Margrethe Vestager (RV), 2004-03-24:
Og når man så kommer og henter sit skyts i fortiden, som finansministeren gør, så kan man kun spørge: Hvorfor ikke rette blikket lidt mod fremtiden og overveje, på hvilken måde man kunne lave noget, som faktisk både kunne afdrage på gælden, mindske vores renteudgifter, hvilket finansministerens forslag ikke gør, og sørge for, at vi fik en strukturel udvikling i vores velfærdssamfund?
Aage Frandsen (SF), 2000-01-18:
Jeg ved ikke, om det er fornuftigt, at Fyns Amt skal have 54.000 kr., for jeg ved jo ikke, hvad de får dem til, og derfor må man sige, at med de oplysninger bliver man ikke fantastisk meget klogere. Men det er da klart, at til spørgsmålet om, hvorvidt oplysningsforbundene skal have disse penge eller skal støttes på anden vis, kan man ikke svare entydigt, at det er rigtigt, at det sker på denne måde.
Carsten Hansen (S), 2012-03-22:
Det har betydet, at en række virksomheder – det tror jeg, vi alle sammen møder, når vi kommer derud – jo faktisk ikke kan fungere og virke uden for vores større byer; det kan de ikke, hvis ikke der er en ordentlig mobildækning og ikke er en ordentlig dækning af bredbåndet i øvrigt.
Klaus Hækkerup (S), 2000-11-23:
Der er derfor umiddelbart efter vores opfattelse ikke grund til at nedsætte yderligere en kommission til at foretage det samme arbejde, men vi er parate til under udvalgsarbejdet at søge en nærmere afklaring af de uafklarede problemer, der er, eller spørgsmål, der kan være i relation til Kristeligt Folkepartis forslag, herunder bl.a. hvad det er for nogle eksperter, man ønsker at inddrage.
Karsten Lauritzen (V), 2013-03-14:
Hvad angår hensynet til den enkelte og hensynet til, at efterretningstjenesten effektivt kan løse sit arbejde, har vi i Venstre været af den opfattelse, at der ikke har været balance hidtil, og derfor er vi også glade for, at de to lovforslag, der ligger her i dag, er et skridt i den rigtige retning, hvor man får mere indsigt fra parlamentarisk side med, hvad PET foretager sig, og man får mere legalitetskontrol af det nye tilsynsorgan af, hvad Politiets Efterretningstjeneste laver, og man sikrer, at love og regler bliver overholdt og borgernes rettigheder bliver respekteret.
Flemming Bonne (SF), 2010-03-02:
Men et statsligt sygehusvæsen, som vil blive en konsekvens af regionernes nedlæggelse, vil formentlig også blive en fordyrelse, fordi der simpelt hen ikke er nogen internationale erfaringer, der tyder på, at et statsligt og for så vidt heller ikke et privat sundhedsvæsen er billigere eller bedre.
Tina Nedergaard (V), 2010-02-25:
Omvendt må jeg sige – og det jo er noget, vi også har tilstræbt i globaliseringsforligskredsen – at vi netop har en kontinuitet i rådgivningen af den unge ved overgangen fra grundskolen til ungdomsuddannelsen, således at den bliver mere smidig, og at der følges op på den af ungdomsuddannelsesvejledningen.
Hans Christian Schmidt (V), 2017-11-23:
Vi skal arbejde for, at vi alle bruger den ret, vi har i Danmark, nemlig at vi stemmer, når vi får muligheden for det – det gjorde vi forleden, og det gjorde så også en meget stor del af danskerne, faktisk 70,8 pct. af vælgerne valgte at gå ned og sætte deres kryds, og det er nogenlunde på niveau med sidste kommunalvalg.
Charlotte Dyremose (KF), 2007-01-26:
Muligheden for faglig opkvalificering er nødvendig for at sikre kvaliteten i sundhedssystemet, ligesom det er nødvendigt for at få dygtigt personale til at blive i stillingerne, til at videreuddanne sig og til at kunne udfylde flere og stadig mere specialiserede funktioner alle steder i sundhedsvæsenet.
Pia Kjærsgaard (DF), 2023-11-28:
Der gælder i de forskellige hestesager, vi har oplevet her på det sidste, både det meget forfærdelige omkring Viegård og nu også det omkring dressurheste, og der er naturnationalparkerne, som Venstre desværre har tilsluttet sig, efter man er kommet i regering – det er dybt beklageligt, men sådan er det.
Mette Frederiksen (S), 2020-06-16:
Derfor ligger den 31. august jo ikke mere fast, end at vores håb er, at vi på baggrund af objektive kriterier vil kunne lave en rejsevejledning, i virkeligheden både ind og ud af Danmark, byggende på nogle objektive kriterier, afhængigt af situationen både her og der, sådan at folk kan rejse mere frit, end hvad tilfældet er i dag.
Kristian Thulesen Dahl (DF), 2002-11-19:
Når vi taler om den offentlige økonomi og herunder jo også i særdeleshed om kommuners og amters økonomi, er det vigtigt for mig som ordfører for Dansk Folkeparti at understrege, at vi i Dansk Folkeparti går ind for, at vi løser de opgaver, det offentlige har, samtidig med at vi sikrer en sund og ansvarlig offentlig økonomi.
Preben Bang Henriksen (V), 2018-11-27:
For jeg tror nok, at hvis vi tager straffeloven generelt, eller i hvert fald straffelovens kapitel 12 her om forbrydelser mod statens selvstændighed og sikkerhed, at jeg kan garantere for, at de pågældende regler, der står deri, næsten ikke har været anvendt de sidste 50 år – skal vi så ophæve dem?
Margrethe Vestager (RV), 2006-10-05:
Jeg tror, jeg med sindsro kan lægge udlændingepolitikken til, synet på den offentlige sektor, på den enkelte medarbejder, synet på folkeskolen, at man får en egentlig aktiv udenrigspolitik, som jo også handler om, hvad det er for nogle forbehold, man skal have over for det europæiske samarbejde eller måske især ikke have.
Flemming Oppfeldt (V), 2002-05-23:
Til SF's ordfører vil jeg bare sige: Formålet med det her er - og det er den altafgørende forskel på herboende danskere og herboende udlændinge, der nyder den nuværende kontanthjælp - at vi vil sende et signal om, hvordan ydelserne fremtidig skal være i vort samfund, og selve signalværdien er vigtig for os.
Zenia Stampe (RV), 2025-03-28:
Her taler jeg også om mig selv, for hvor den ene side måske har haft lidt for travlt med at problematisere selve eksistensen af islam og muslimer i Danmark og har nægtet enhver tanke om at integrere islam i en dansk kontekst, har den anden side, inklusive mig selv, nok været så optaget af at stå vagt om religionsfriheden og beskytte danske muslimer mod generaliseringer, at vi har undervurderet nødvendigheden af at sætte ind over for værdier og adfærd, der er uforenelige med det danske samfund.
Lars Løkke Rasmussen (V), 2018-12-11:
Vi sidder så og kigger på, om der skal justeres på det, og i det omfang, vi vælger at justere på det, så vi nationalt får et større ansvar for det serviceniveau, der gives derude, så skal vi selvfølgelig også nok stå på mål for det. Jeg synes selv – men folk er jo forskellige – at det, jeg hører beskrevet her, ikke er rigtig godt.
Anders Fogh Rasmussen (V), 2004-03-24:
Der blev fundet planer og avanceret designarbejde for missiler med en rækkevidde på op til 1.000 km, meget længere end de tilladte 150 km, og der var gjort hemmelige forsøg på fra Nordkorea at få missilteknologi til missiler med en rækkevidde på 1.300 km. Så der blev gjort masser af fund under dette undersøgelsesarbejde.
Else Winther Andersen (V), 2002-05-22:
Og det er de små og de mellemstore virksomheder, som er hyppigst repræsenteret ude i regionerne, og det er vigtigt, at de oplever en lettelse, så de også føler sig motiveret til at fortsætte. Men også samspillet mellem de private virksomheder og de offentlige institutioner er med til at styrke regionerne.
Hans Christian Schmidt (V), 2004-02-26:
En lovpligtig grænseværdi kan i nogle tilfælde være umulig at overholde, den kan måske ulovliggøre forholdene unødigt, og den kan også være for ufleksibel i planlægningssituationer. Man kan f.eks. forestille sig en situation, hvor støjdæmpning af et hus kommer til at koste et beløb, der overskrider husets værdi, så som jeg ser det, er det altså ikke besværet værd at gøre grænseværdier lovpligtige i stedet for vejledende.
Jens Henrik Thulesen Dahl (DD), 2023-12-01:
Derfor er Danmarksdemokraterne også medforslagsstillere på forslaget, fordi det grundlæggende er fornuftigt, at vi får foretaget den her evaluering og skaber den læring om, hvilke konsekvenser håndteringen af den måske største krise i moderne tid har haft for borgere, samfund, erhvervsliv.
Troels Lund Poulsen (V), 2006-01-27:
Det er helt tydeligt, at fortsætter Hamas, som jeg også sagde i min ordførertale, med at være en militant terrororganisation, så kan man selvfølgelig ikke være med til at understøtte den for danske skattekroner. Jeg beder blot hr. Søren Espersen om, uanset om hr. Søren Espersen og Dansk Folkeparti vil det eller ej, at acceptere, at der har været et demokratisk valg, hvor man har valgt en ledelse, som består primært af Hamas.
Martin Lidegaard (RV), 2006-05-11:
De kan sige, at vi skal i den og den retning, og så skal vi hvert femte år, syvende år, eller hvad vi nu bliver enige om, se, om vi er inden for de pejlemærker, vi har sat os, men at sætte konkrete mål er efter min bedste overbevisning urealistisk, når man taler om noget, der ligger 20 år frem i tiden.
Pernille Vermund (NB), 2021-01-26:
Så længe epidemien præger vores samfund og forbrydelser relateret til epidemien fortsat begås, er der behov for at fastholde de skærpede straffe for coronarelaterede forbrydelser, og derfor bakker vi naturligvis op om en udskydelse af solnedgangsklausulen.
Pelle Dragsted (EL), 2023-04-28:
Man har også haft diskussioner om den boligsociale indsats og andet og om, hvor meget vi ligesom skal respektere, at det altså er lejernes egne penge, som de selv har sparet op, og som skal bruges til det formål, som var det oprindelige formål med Landsbyggefonden, nemlig at renovere og udbygge den almene boligsektor.
Henrik Dam Kristensen (S), 2003-12-10:
Jeg har også kunnet høre ordførere for partier, som tilsammen har godt på den anden side af 90 mandater, sige til ministeren heroppefra, at det var måske spændende, hvis vi kunne få en situation, hvor både den besætningsansvarlige og den ansvarlige dyrlæge en gang om året med deres underskrift kunne bevidne, at tingene er i orden.
Margrethe Vestager (RV), 2014-01-22:
Den daværende regering havde en procentsats for, hvor meget der i gennemsnit skulle konkurrenceudsættes; den fjernede vi, da vi kom til og fik regeringsansvaret – det er ud fra en forståelse af, at det sådan set ikke er for at opfylde et procentkrav at man skal bruge udbud og konkurrenceudsætte, men det er, fordi det giver en billigere og/eller en bedre løsning af opgaverne.
Bjarne Laustsen (S), 2010-02-24:
Det her er jo interessant, for jeg går selvfølgelig ud fra, at ministeren har læst de beretninger, som går meget tæt på, fordi det er den oplevelse, som bedst skildrer, at nogle mennesker er kommet ud i en situation, hvor man er blevet uforskyldt arbejdsløs, og det, som samfundet så kan byde en, er nogle muligheder for at vende tilbage til arbejdsmarkedet.
Peter Skaarup (DF), 1998-11-19:
Og dér vil jeg igen gribe fat i det problem, som Kristeligt Folkeparti også har nævnt i dag, som jeg ser i, at når der er tale om økonomiske katastrofer eller økonomiske udsving i samfundet, så er man villig til fra dag til dag, stort set, at lave ændringer i lovgivningen.
Ole Donner (DF), 2000-02-23:
Jeg har jo gratuleret ministeren med hans nye post, men jeg vil starte med at sige, at jeg havde sådan glædet mig til at møde den tidligere trafikminister, for i meget lang tid er der jo sket det, at uanset hvad vi beskæftiger os med mellem Trafikudvalget og Trafikministeriet, så tilbageholder man oplysninger og kommer ikke med de rigtige oplysninger, og det håber jeg selvfølgelig der sker en ændring af, efter at den nye minister er tiltrådt.
Sophie Løhde (V), 2009-05-20:
Puljen er lige nu og her ved at blive udmøntet til regionerne, men jeg vil da samtidig gerne i dag tilkendegive, at vi i Venstre er meget åbne for, at vi i de kommende satspuljeforhandlinger ser yderligere på området og herunder også overvejer yderligere initiativer, der kan understøtte målsætningen om at sikre hurtig, intensiv og relevant behandling for personer, der har forsøgt selvmord.
Birgitte Vind (S), 2025-02-20:
Det er vi sådan set også her på Christiansborg blevet enige om, for vi har jo en gang behandlet et borgerforslag, hvor det lykkedes os at blive enige om at hæve aldersgrænsen fra 13 til 15 år for, hvornår man kan komme på de sociale medier, fordi vi ved, at det er farligt for børn.
Hans Christian Schmidt (V), 1999-05-20:
Må jeg så sige, hvis nogle i Folketinget skulle undre sig over, at seks borgerlige partier kan stille det forslag: Det er ikke mere underligt, end at ministeriet selv den 24. november 1997 i et udkast til en samlet VVM-bekendtgørelse i bilag 1 foreslog, at brugen af VVM skulle baseres på direktivets mindstekrav.